**מחזור חומרים**

**⏴ במבט חדש לכיתה ב**

**היקף יחידת הלימוד:** 2 שיעורים

**עמודים:** 87 - 90

# מטרות

* התלמידים יסבירו את החשיבות של הפרדת אשפה למחזור חומרים.
* התלמידים יערכו תצפית בסביבתם הקרובה ויעריכו את מידת השימוש במכלי הפרדת פסולת למחזור בשכונת המגורים שלהם.

**הערכות לשיעור**

* מומלץ לקרוא ב[קישור הבא](https://mabat.tau.ac.il/%D7%A1%D7%91%D7%99%D7%91%D7%95%D7%AA-%D7%9C%D7%9E%D7%99%D7%93%D7%94/%D7%9B%D7%99%D7%AA%D7%94-%D7%91/%D7%93%D7%91%D7%A8%D7%99-%D7%A8%D7%A7%D7%A2-%D7%9B%D7%99%D7%AA%D7%94-%D7%91/%D7%A8%D7%A7%D7%A2-%D7%9E%D7%93%D7%A2%D7%99-%D7%97%D7%95%D7%9E%D7%A8%D7%99%D7%9D-%D7%A1%D7%91%D7%99%D7%91/) את **הרקע התיאורטי המדעי** לנושאים שבפרק הרביעי.
שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.
* מומלץ לקרוא את **ההבהרות מתודיות כלליות** המתייחסות לנושאי הלימוד במדריך למורה,
עמודים 46 - 47.
* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 63 - 64.

# מהלך השיעור (ראו בעמודים הבאים).

# מהלך השיעור: מחזור חומרים

| **מרכיבי מעגל הלמידה** | **פעילויות** |
| --- | --- |
| פתיחה | בשיעור זה נעסוק בפתרונות שנועדו לצמצם את כמות האשפה ואת ההשפעות הסביבתיות שלה. הפתרון העיקרי בו עוסק השיעור הוא הפרדת אשפה למחזור חומרים.פותחים את השיעור בדיון על בעיית האשפה המצטברת ושואלים מה אפשר לעשות כדי להקטין את כמויות האשפה? פתיחה זו נועדה לעורר עניין, להעלות למודעות את הידע הקודם של התלמידים בנושא פתרונות שנועדו להקטין את כמויות האשפה ואת ההשפעות הסביבתיות שלה. |
| התנסות  | קוראים את קטע הפתיחה **מחזור חומרים** שבעמוד 87.* מומלץ להיכנס לאתר [**במבט מקוון**](https://mabatmekuvan.ramot.org/ramot-heb) (למנויים), לספר הדיגיטלי לפעילות **הפרדת חומרים,** עמוד 88. פעילות זו היא גרסה דיגיטלית של הפעילות בספר בגרסת נייר.

מבצעים חלק ראשון של המשימה **הפרדת חומרים**, עמוד 88.במשימה מפרידים התלמידים מוצרים למכלי מחזור ייעודיים. מטרת המשימה לעורר מודעות לחשיבות ההפרדה והמִחזור, המקטין את זיהום הסביבה.  |
| המשגה | מסכמים במליאת הכיתההמשימה סייעה להבנת העיקרון העומד מאחורי פעולת מיון/הפרדת אשפה (על פי סוג החומר). בפעולה זו ממיינים את החומרים לפי סוגים ומחזירים אותם לשימוש חוזר כדי לייצר מהם מוצרים חדשים (מחזור). פעולה זו מצמצמת את הצטברות האשפה ואת הזיהום שנגרם ממנה וכך גם חוסכים שימוש בחומרי גלם חדשים, כי אנו עושים שימוש בחומר גלם שכבר השתמשנו בהם. |
| יישום | עונים על חלק שני של המשימה **הפרדת חומרים,** עמוד 89.התלמידים יוצאים לסיור בסביבה הקרובה/בשכונה ובודקים את מכלי המחזור שבה ומידת השימוש בהם. אפשר לבקש מהתלמידים גם לראיין את ההורים או אנשים בשכונה על הרגלי הפרדת הפסולת שלהם. מטרת המשימה היא לעורר בקרב התלמידים מודעות לחשיבות השימוש במכלי הפרדת פסולת למיחזור.מקיימים דיון בכיתה בעקבות הסיור בעזרת השאלות שבתבנית **שיח**, עמוד 89. מטרת הדיון לעודד תלמידים למעורבות ולקיחת אחריות ליצירת השינוי בסביבתם.קוראים את המידע **ממחזרים נייר, ממחזרים פלסטיק** שבתבנית **היודעים אתם ש**, עמוד 90.ניתן לבקש מהתלמידים לבחון את מכלים להפרדת פסולת בשכונת המגורים שלהם ואת מידת השימוש בהם.במידה ואין בבית הספר מכלים להפרדת פסלת מוצע לכתוב עם התלמידים מכתה להנהלת בית הספר או לעירייה בנושא זה. אם יש, חשוב לוודא שהתלמידים אכן ממחזרם ניירות ופלסטיק שהם חומרים מאוד נפוצים בבית הספר. |
| סיכום ורפלקציה | מדוע חשוב להפריד אשפה?מדוע חשוב מחזר אשפה?דבר חשוב שלמדתי בשיעור? |